УКРАИНА ПРЕЗИДЕНТІН 7 МАУСЫМДА ҰЛЫҚТАЙДЫ
"УКРАИНА ПРЕЗИДЕНТІН 7 МАУСЫМДА ҰЛЫҚТАЙДЫ" | "https://abai.kz/post/39055"
TITLE: УКРАИНА ПРЕЗИДЕНТІН 7 МАУСЫМДА ҰЛЫҚТАЙДЫ
URL: https://abai.kz/post/39055
META: "УКРАИНА ПРЕЗИДЕНТІН 7 МАУСЫМДА ҰЛЫҚТАЙДЫ" | "https://abai.kz/post/39055"
DATE: 30.05.2014
AUTHOR(s): Абай-Ақпарат
TOTAL WORDS: 118
TEXT: Украинадағы президенттік сайлауда жеңіске жеткен Петр Порошенконы ұлықтау рәсімі 7 маусымда өтеді, - деп хабарлайды Тengrinews.kz . 25 мамырда өткен Украинадағы Президент сайлауы нәтижесі бойынша миллиардер Порошенко 54,7 пайыз дауыс жинап, Украинаның жаңа президенті болған еді. Петр Порошенко бұдан бұрын парламент депутаты, энергетика министрі сияқты қызметтер атқарған. Сондай-ақ ол Украинаның ірі олигархтарының ондығы тізімінде. Сайлаудың алғашқы нәтижелерінен-ақ алға шыққан Порешенко сайлау бітер-бітпестен баспасөз конференциясын өткізген еді. Алғашқы ісі елдің шығысындағы жағдайды тұрақтандыру болатынын айтқан ол, Қырымды Ресейдің бөлігі ретінде мойындамайтынын айтқан болатын. Сондай-ақ ол Еуроодақпен байланысты нығайтпақ. Сайлаудан соң құттықтау білдірген Польша президенті Бронислав Коморовский  маусым айының 3-4 күндерінде Петр Порошенконы Украина президенті ретінде елге ресми сапармен келуге шақырған болатын. Бұл Порешенконың алғашқы ресми іс сапары болмақ. Абай-ақпарат
